jkorsvik/nowiki_second_scrape_merged huggingface dataset:
Nesameletidae

Nesameletidae er en familiegruppe av døgnfluene. 
Denne er en av døgnflue-familiene som bare finnes på den sørlige halvkulen.


== Utseende ==
Middelsstore døgnfluer. De voksne har avrundet trekantede, klare forvinger med tett årenett. Bakvingene er ganske små. Nymfene har trakégjeller som er bladformede med tydelige trakéer, tre nokså korte haltråder med lange hårfrynser.


== Levevis ==
Nesameletidae lever i små bekker og vann-sig som ofte er helt dekket av vegetasjon. Nymfene er raske svømmere. Utviklingen tar ett år.


== Systematisk inndeling ==

Orden Døgnfluer (Ephemeroptera)
Gruppe Schistonota
Overfamilie Baetoidea
Familie Nesameletidae
Slekten Ameletoides – en art, sørøstlige Australia
Slekten Metamonius Eaton, 1885 – trolig bare én art, Chile og Argentina
Metamonius anceps (Eaton, 1883)
Slekten Nesameletus – fem arter, New Zealand


== Kilder ==
Hitchings, T.R. og Staniczek, A.H. (2003) Nesameletidae (Insecta: Ephemeroptera). Fauna of New Zealand 46. [1]
Mercado, M. og Elliott, S. (2004) Taxonomic revision of the genus Metamonius Eaton (Nesameletidae: Ephemeroptera), with notes on its biology. Studies on Neotropical Fauna and Environment 39: 149-157. [2]


== Eksterne lenker ==
(en) Nesameletidae i Global Biodiversity Information Facility 
(en) Nesameletidae hos NCBI 
Nesameletidae – detaljert informasjon på Wikispecies 
Tree of Life - Døgnfluer, (Ephemeroptera) Arkivert 29. juni 2009 hos Wayback Machine. (engelskspråklig)
CSIRO – Døgnfluer, (Ephemeroptera) (engelskspråklig)
Norsk Entomologisk forening
Eduardo Risso

Eduardo G. Risso Salaverría (født 1. november 1925) var en uruguayansk roer som deltok i de olympiske leker 1948 i London og 1952 i Helsingfors)
Risso vant en olympisk sølvmedalje i roing under OL 1948 i London. Han kom på andreplass i singelsculler bak Mervyn Wood fra Australia.


== OL-medaljer ==
1948  London -  Sølv i roing, singelsculler


== Referanser ==


== Eksterne lenker ==
(en) Eduardo Risso – Olympics.com 
(en) Eduardo Risso – Olympic.org 
(en) Eduardo Risso – Olympedia 
(en) Eduardo Risso – Sports-Reference (OL-resultater – arkivert) 
(en) Eduardo Risso – databaseOlympics.com (arkivert) 
(en) Eduardo Risso – FISA
Tollef Omholt

Tollef (eller Thollef) Omholt (født 1818 i Arendal, død 3. juni 1893) var en norsk skipsreder og ordfører i Arendal 1863–1870.
Tollef Omholt var sønn av Adam Tellefsen Omholt (1781–1827) og Birgitte Lund Rostrup (1797–1884). Han hadde en bror, Edvard (1823–1921).
Omholt drev i trelast- og reder-bransjen i Arendal, men gikk konkurs i slutten av 1870-årene. I slutten av 1880-årene flyttet han til Kristiania.Omholt har fått en vei oppkalt etter seg på Tromøy, Tollef Omholts vei.


== Referanser ==
Juan Rodríguez

Juan Antonio Rodríguez Iglesias (født 9. juli 1928 i Dolores, Soriano, død 27. september 2019) var en uruguayansk roer som deltok i de olympiske leker 1948 i London og 1952 i Helsingfors)
Rodríguez vant en olympisk bronsemedalje i roing under OL 1948 i London. Han kom på tredjeplass i dobbeltsculler sammen med William Jones. Fire år senere, under Sommer-OL 1952 i Helsingfors vant han en ny bronsemedalje i dobbeltsculler denne gangen sammen med Miguel Seijas.
Han vant en sølvmedalje i singelsculler under de Panamerikanske leker 1955 i Mexico.


== OL-medaljer ==
1948  London -  Bronse i roing, dobbeltsculler  Uruguay
1952  Helsingfors -  Bronse i roing, dobbeltsculler  Uruguay


== Referanser ==


== Eksterne lenker ==
(en) Juan Rodríguez – Olympics.com 
(en) Juan Rodríguez – Olympic.org 
(en) Juan Rodríguez – Olympedia 
(en) Juan Rodríguez – Sports-Reference (OL-resultater – arkivert) 
(en) Juan Rodríguez – databaseOlympics.com (arkivert) 
(en) Juan Rodríguez – FISA
Rallidentidae

Rallidentidae er en familiegruppe av døgnfluene. 
Denne er en av døgnflue-familiene som bare finnes på den sørlige halvkulen, og omfatter bare én kjent art, Rallidens mcfarlanei fra New Zealand.


== Systematisk inndeling ==

Orden Døgnfluer (Ephemeroptera)
Gruppe Schistonota
Overfamilie Baetoidea
Familie Rallidentidae Penniket, 1966
Rallidens mcfarlanei Penniket, 1966


== Eksterne lenker ==
(en) Rallidentidae i Encyclopedia of Life 
(en) Rallidentidae i Global Biodiversity Information Facility 
(en) Rallidentidae hos NCBI 
Rallidentidae – detaljert informasjon på Wikispecies 
Tree of Life - Døgnfluer, (Ephemeroptera) Arkivert 29. juni 2009 hos Wayback Machine. (engelskspråklig)
CSIRO – Døgnfluer, (Ephemeroptera) (engelskspråklig)
Norsk Entomologisk forening
William Jones (roer)

William Jones var en uruguayansk roer som deltok i de olympiske leker 1948 i London og 1952 i Helsingfors)
Jones vant en olympisk bronsemedalje i roing under OL 1948 i London. Han kom på tredjeplass i dobbeltsculler sammen med Juan Rodríguez.


== OL-medaljer ==
1948  London -  Bronse i roing, singelsculler


== Referanser ==


== Eksterne lenker ==
(en) William Jones – Olympics.com 
(en) William Jones – Olympic.org 
(en) William Jones – Olympedia 
(en) William Jones – Sports-Reference (OL-resultater – arkivert) 
(en) William Jones – FISA
Alanno

Alanno er en bygd og kommune i provinsen Pescara i regionen Abruzzo i Italia. Den første bosetningen i bygden var langobarder. Senere tok arvingene til Ettore Fieramosca området i besittelse.
Alanno har følgende frazioni: Alanno Stazione, Case, Catena, Colle Grande, Costa delle Plaie, Feliceantonio, Fraticelli, Gobeo, Madonnella, Maltempo, Oratorio, Pennesi, Petricca, Ponte Fara, Prati, Sperduto, Tarantolà, Ticchione og Zampetta.


== Arkitektur ==

Det viktigste landemerket i Alanno er renessansekirken Santa Maria delle Grazie, som ble bygget rundt 1485 for å hedre en mirakuløs tilsynekomst av Madonna. Kirken er lokalisert 3 km utenfor bygden, og har en elegant inngang (1505) som er omgitt av en lunett med freske av Avsettelsen (en: the Deposition). Det ene midtskipet ender i en apsis med freskomaleriene fra Andrea De Litios verksted (1522) og 15. århundrets triptyk med Madonna, Englene og Helgenene. Interiørets dekorasjon er ellers i barokkstil. Alteret som ble bygget ferdig i 1642, har en kostbar triptyk fra det 15. århundre med Madonna mellom St. Sebastian og en Hellig Pave.
Andre seerverdige bygg i bygden inkluderer de tre tårnene, som er ruiner av vegger med opphav i middelalderen, og St. Francis-kirken fra det 16. århundre. Den grønne oasen med en rik fauna som kjennetegnes av en rekke fuglearter og en rik elvevegetasjon, setter også sitt preg på Alanno.   


== Referanser ==


== Eksterne lenker ==
Offisielt nettsted 
(en) Alanno – kategori av bilder, video eller lyd på Commons 
(en) Alanno – galleri av bilder, video eller lyd på Commons
Ole Schrøder

Ole Schrøder (født 3. april 1834 i Tønsberg, død 23. mars 1892 i Arendal) var en norsk stortingsrepresentant for partiet Høyre, og ordfører i Arendal.
Giftet seg med Dorothea Kallevig (1834–1863) 16. november 1860. Sammen fikk de Hans Schrøder, som også ble ordfører i Arendal. Dorothea døde åtte dager etter fødselen.
Tok cand. jur. i 1856. Fra 1859 var han overrettssakfører i Arendal, i 1884 ble han byfogd samme sted. Satt som ordfører i Arendal i periodene 1872–1878 og 1880–1884. 


== Stortingsaktivitet ==
1877–1879: 1. representant for Arendal og Grimstad
1880–1882: 1. representant for Arendal og Grimstad
1883–1885: 1. representant for Arendal og Grimstad
1886–1888: 1. suppleant for Arendal og Grimstad


== Referanser ==


== Kilder ==
Samfunnsveven - Ole Schrøder
Lindstøl, Tallak: Stortinget og Statsraadet 1814-1914. Kristiania, 1914


== Eksterne lenker ==
(no) Ole Schrøder hos Norsk senter for forskningsdata
MF «Geiranger» (1937)

MF «Geiranger» var en bilferge bygd for Statens vegvesen i 1937 av Trondhjems Mekaniske Værksted. Fergen ble utleid til Møre Fylkes Ruteselskap (MFR) fram til 1947. I sommersesongene gikk fergen i turistrute på Geirangerfjorden og Storfjorden. I vintersesongene gikk hun som avløser-oppdrag og godsruter. To ganger ble MF «Geiranger» herjet av brann. Etter den andre brannen i 1947, kjøpte Møre og Romsdal Fylkesbåtar (tidligere MFR) vraket og bygde fergen opp igjen. I 1966 grunnstøtte og sank MF «Geiranger» i Storseisundet mellom Vevang og Averøy på Nordmøre. Vraket ble hevet og senere kondemnert og solgt. MF «Geiranger» endte sin farts-karriere som sandlekter på Sunnmøre; den har senere blitt lagt opp som kai.


== MF «Geiranger» ==
8. juli 1937: Levert fra Trondhjems Mek. Værksted, Trondheim (byggenr. 205) som bilferge «Geiranger» til Statens vegvesen / v. vegsjefen i Møre og Romsdal, Molde (byggepris: kr.320 000). Bygget for utleie til Møre Fylkes Ruteselskap, Molde. Beregnet på selskapets turist-fergerute Geiranger (Maråk)-Hellesylt-Valldal og benyttet her hver sommer. Om vinteren benyttet som avløsningsferge og i noe i ren godsrute.
1941: «Geiranger» var på vei ut Storfjorden med høy, da der oppsto brann om bord mens fergen befant seg utenfor Magerholm. Ferge «Frigg II» fraktet brannbil fra Spjelkavik og ut til «Geiranger» for å slukke brannen, men fergen brant helt ut.
1941: Slept til verksted for reparasjon. Rekvirert av Kriegsmarine og reparert i tysk regi.
1944: Ferdig reparert. Benyttet i tysk tjeneste i Nord-Norge.
1945: Tilbakelevert eier.
Høst 1947: «Geiranger» var på reise Ålesund-Molde-Åndalsnes i godsrute med en større last møbler og 24 hester på dekk, da der oppsto brann i møbellasten. Landsatt ved Kringstad og brant helt ut. 17 av hestene omkom. Kondemnert og overtatt av ukjent assurandør, men kjøpt av Møre Fylkes Ruteselskap, Molde as-is som havarist for kr. 450 000. Reparert.
1947: Eierselskapet endret navn til Møre og Romsdal Fylkesbåtar, Molde.
18. august 1966: «Geiranger» var om morgenen på reise Ålesund-Trondheim som avløser i kystruten Bergen-Trondheim, da den grunnstøtte i Storseisundet mellom Vevang og Averøya  på Nordmøre. Forsøkt landsatt, men skled etter en tid av og sank på grunt vann.
3. september 1966: Hevet. Kondemnert etter besiktigelse.


== Etterhistorie ==

1968: Skulle selges til C. M. Titlestad, Bergen, men salget ble det ikke noe av.
1969: Solgt til Br. Vik, Rovde «as-is» som havarist. Nedrigget og ombygd til lekter for bulklast. Benyttet i sandfart på Sunnmøre, slept av taubåt.
19xx: Ikke lengre i fart. Opplagt som kai ved (et senere nedlagt) mekanisk verksted på Rovdestranda. (Den ble fylt med stein og grus, slik at grusdekket på fergen er i flukt med fyllingen på land.) Pr.2007 var deler av fergeskroget fortsatt synlig. Styrehuset stakk ut av fyllingen.


== Se også ==
Møre og Romsdal Fylkesbåtar
Flåteliste for MRF


== Kilder ==
«Her Byggedes Skibe, TMV 1843-1983»  Finn R. Hansen. 1995
Artikkel av Sondre Kristoffer Mo på Hjørundfjordportalen ( www.hjorundfjord.no )
Thor B. Melhus / bladet «Skipet»
Jens Chr. Egenæs
Matt Hemingway

Matt Hemingway (født 24. oktober 1972 i San Pedro, California) er en amerikansk friidrettsutøver (høydehopper).
Hemingways største meritt er sølvmedaljen på plassen bak Stefan Holm ved OL 2004 i Athen. Hemingway tangerte sin personlige rekord på 2,34 i finalen, og det holdt altså til sølv. Tidligere hadde Hemingway blitt nummer 12 i VM 2003 i Paris og nummer 11 i VM 2005 i Helsingfors.
Hemingways farfar var fetter til forfatteren Ernest Hemingway.


== Referanser ==


== Eksterne lenker ==
(en) Matt Hemingway – Olympics.com 
(en) Matt Hemingway – Olympic.org 
(en) Matt Hemingway – Olympedia 
(en) Matt Hemingway – Sports-Reference (OL-resultater – arkivert) 
(en) Matt Hemingway – USAs olympiske komité 
(en) Matt Hemingway – World Athletics 
(en) Matt Hemingway – Track and Field Statistics
Leonel Suárez

Leonel Suárez (født 1. september 1987 i Santiago de Cuba) er en cubansk friidrettsutøver som konkurrerer i mangekamp.
Suárez' første internasjonale mesterskap var OL 2008, der han deltok i tikamp. Han satte ny personlig rekord i fem av de ti grenene og forbedret sin personlige rekord i tikamp fra 8156 til 8527 poeng, noe som holdt til bronsemedalje.
Han deltok også i VM 2009 i Berlin der han tok sølvmedaljen bak amerikanske Trey Hardee.
Han vant gull i tikamp under de Panamerikanske leker 2011 i Guadalajara i Mexico.


== Personlige rekorder ==
Tikamp – 8654 poeng


== Referanser ==


== Eksterne lenker ==
(en) Leonel Suárez – Olympics.com 
(en) Leonel Suárez – Olympic.org 
(en) Leonel Suárez – Olympedia 
(en) Leonel Suárez – Sports-Reference (OL-resultater – arkivert) 
(en) Leonel Suárez – World Athletics 
(en) Leonel Suárez – Track and Field Statistics
Shereefa Lloyd

Shereefa Lloyd (født 2. september 1982 i Clarendon) er en jamaicansk friidrettsutøver som konkurrerer på 400 meter.
Lloyds første internasjonale mesterskap var VM 2007 i Osaka, der hun ble nummer fem i sin semifinale og dermed ikke gikk videre til finalen. I det samme mesterskapet løp hun for Jamaicas stafettlag som tok sølv på 4 x 400 meter. To år senere var hun med på å ta ytterligere et VM-sølv på stafetten i Osaka.
Hun deltok også i OL 2008 i Beijing på 4 x 400 meter stafett, der Jamaica tok bronsemedaljene.


== Personlige rekorder ==
200 meter – 23,10
400 meter – 50,62


== Referanser ==


== Eksterne lenker ==
(en) Shereefa Lloyd – Olympics.com 
(en) Shereefa Lloyd – Olympic.org 
(en) Shereefa Lloyd – Olympedia 
(en) Shereefa Lloyd – Sports-Reference (OL-resultater – arkivert) 
(en) Shereefa Lloyd – World Athletics 
(en) Shereefa Lloyd – Diamond League 
(en) Shereefa Lloyd – Track and Field Statistics
Skipsmegler

Skipsmegler er en person som er mellommann ved forhandling og kontraktsingåelse av kontrahering (bestilling) og utleie (charter) av skip og andre maritime konstruksjoner og tjenester. Skipsmegler er ingen beskyttet tittel og før var det vanlig at man ble opplært internt i ulike skipsmeglerfirma.


== Eksterne lenker ==
Om skipsmegler, artikkel på nettsidene til Universitetet i Tromsø
Peter L. Lund

Peter Lorentz Jessen Lund (født 1810, død 15. desember 1892) var en norsk konsul, skipsagent og skipsreder.
Han stiftet skipsmeglerselskapet Chr.Th.Boe & Sön A/S i 1836, og skal ha vært Norges første skipsagent. Han hadde i sitt rederi i 1878 37 skip, som han overførte til sine svigersønner Christian Th. Boe og Axel Nicolai Herlofson.Han var ordfører i Arendal kommune i 1879, og satt også som styreformann i Arendals Søforsikringsselskab.


== Se også ==
Liste over ordførere i Arendal


== Referanser ==
Knut Østby

For den norske generalen med samme navn se Knut Olai ØstbyeKnut Østby (født 12. november 1922 i Modum, død 6. august 2010) var en norsk padler som deltok i de olympiske leker 1948 i London, 1952 i Helsingfors og 1956 i Melbourne.
Østby vant en olympisk sølvmedalje i padling under Sommer-OL 1948 i London. Han kom på andreplass i K2 10 000 meter sammen med Ivar Mathisen bak svenskene Gunnar Åkerlund og Hans Wetterström. På K2 1000 meter ble de nummer fire.
Østby vant kongepokalen i 1955, 1956 og 1957.


== OL-medaljer ==
1948  London -   Sølv i padling, K2 10 000 meter


== Referanser ==


== Eksterne lenker ==
(en) Knut Østby – Olympedia 
(en) Knut Østby – Sports-Reference (OL-resultater – arkivert)
Mini-z

Mini-Z er små batteridrevne radiostyrte biler, produsert og levert av Kyosho. Foreløpig kommer bilene i 12 forskjellige varianter, ikke medregnet Mini-Z Lit, som er i en annen skala.


== Standardbiler ==
MR01: Bilene er ca. 130 mm lange, og ca. 65 mm brede.  Hjulavstand 86, 90 og 94mm
MR015 Bilene er ca. 130 mm lange, og ca. 76 mm brede.  Hjulavstand 98, 102 og 106mm
MR02RM Bilene er ca. 130 mm lange, og ca. 76 mm brede. Hjulavstand 86, 90 og 94mm
MR02MM Bilene er ca. 130 mm lange, og ca. 76 mm brede. Hjulavstand 94, 98 og 102mm
MR02LM Bilene er ca. 130 mm lange, og ca. 76 mm brede. Hjulavstand 102mm
AWD Bilene er ca. 130 mm lange, og ca. 76 mm brede. Hjulavstand 90 og 94mm
F1: Bilene er ca. 180 mm lange og ca. 82 mm brede.
Overland: Bilene er ca. 135 mm lange og ca. 70 mm brede.
Monster: Bilene er ca. 170 mm lange og ca. 127 mm brede.
MB-010 Mini-Z Buggy 1:24 skala
MR-03 Passer til alle karosserier. Dvs smale, brede, korte og lange.


== Varianter ==
MR015i og MR02i Tilsvarende MR015 og MR02, men med elektronikk som er ganske lik MR01.  Uten bremsefunksjon.
MR02ASF 2,4Ghz Tilsvarende MR02, men elektronikken er annerledes.
AWDASF 2,4Ghz Tilsvarende AWD, men elekronikken er annerledes.
MR02HS En videreutvikling av MR02, med litt kraftigere FET'er.
MR01F En spesiell utgave av MR01, som har ekstremt lavt motorfeste.  Laget for å passe til Ferrari 512BB karosseriet.
MB-010 Mini-Z Buggy. Uavhengig hjuloppheng. Oljefylte dempere. 1:24 skala
MR-03 2,4GhZ Nyeste skuddet på stammen. Raskere og bedre elektronikk enn MR-02 ASF utgavene. Raskere og sterkere servo. Helt annerledes forstilling. Md bærearmer istedenfor glidende kingpin forstilling
MR-03VE. Lansert Des 2012. Børsteløs utgave av MR-03.MR01, MR015, MR02, MR-03 og AWD er "gatebiler",
Overland og Monster er terrengbiler,
og F1 er Formel 1-biler.
Forskjellen på MR01, MR015 og MR02 er chassiset eller "understellet".
Bilene fåes kjøpt i såkalte «ReadySet», som inneholder bil, radio og bruksanvisning, samt løse chassis-sett med kun bil både med og uten karosseri.


== Eksterne lenker ==
www.mini-znorway.com
www.Miniz-stuff.com
Fredrikstad og Fredrikshald minedetasjement

Fredrikstad og Fredrikshald minedetasjement ble opprettet i 1899 med standplass og magasin på Isegran i Fredrikstad. Oppgaven var minelegging av Svinesund og Glommas to utløp. Det ble anlagt et mindre bestrykningsbatteri ved Alshus på Kråkerøy med to hurtigskytende 6,5cm  kanoner. Tilsvarende et batteri på det tidliger Huth fort i Glommas vestre løp.
Fredrikstad og Fredrikshald mineforsvar  ble lagt ned i 1935.


== Litteratur ==
Fredrikstad museums årbok: Mindre Alv VII 1996-1997
Finskebuktens utøyer

Finskebuktens utøyer er en gruppe øyer i Finskebukten. Siden 1944 tilhører øyene Russland. Før den tid tilhørte øyene Viborgs län i Finland. De tidligere finske utøyene er: 

1. Hogland, Tyterskär med Lilla Tyterskär, Lavansaari med Peninsaari og Seitskär. Disse var egne øysamfunn og selvstendige kommuner med en samlet befolkning på 2985 innbyggere i 1939.
2. Sommarö, Nervö og Rödskär. Dette er holmer med fyr.Ifølge artikkel 13 i fredsavtalen av 1917 mellom Finland og Russland skulle alle disse øyene være finske demilitariserte områder. Bare på holmene Sommarö og Nervö var det tillatt med militære observasjonsposter. 
Samtlige av øyene er i dag russiske militære områder, og det er ikke tillatt for utlendinger å gå i land.


== Fotnoter ==


== Litteratur ==
R. Hamari, M. Korhonen, T. Miettinen og I. Talve: Suomenlahden ulkosaaret, Lavansaari, Seiskari, Suursaari, Tytärsaari (Finskebuktens utøyer, Lavansaari, Seitskär, Hogland, Tyterskär), Finska litteratursällskapet, Helsingfors 1996, ISBN 951-717-879-4. 


== Eksterne lenker ==
I. Uschakoff: Karta öfver Finland, 1898: Beliggenhet for Tyterskär, Lavansaari, Peninsaari, Seitskär, Sommarö og Nervö
I. Uschakoff: Karta öfver Finland, 1898: Beliggenhet for Hogland, Lilla Tyterskär og Rödskär
Sigve Lie

Sigve Lie (født 1. april 1906 i Haugesund, død 18. mars 1958 i Oslo) var en norsk seiler som deltok i de olympiske leker 1948 i London og 1952 i Helsingfors.
Lie ble olympisk mester i seiling under Sommer-OL 1948 i London. Han var med på båten Pan, sammen med Thor Thorvaldsen og Håkon Barfod, som vant drakebåtklassen. Fire år senere, under Sommer-OL 1952 i Helsingfors vant de en ny gullmedalje i samme klasse med samme båt.


== OL-medaljer ==
1948  London –  Gull i seiling, drake
1952  Helsingfors –  Gull i seiling, drake


== Eksterne lenker ==
(en) Sigve Lie – Olympics.com 
(en) Sigve Lie – Olympic.org 
(en) Sigve Lie – Olympedia 
(en) Sigve Lie – Sports-Reference (OL-resultater – arkivert) 
(en) Sigve Lie – World Sailing
Eivind Skabo

Eivind Halfdan Skabo (født 17. august 1916 i Bærum, død 18. april 2006 i Oslo) var en norsk padler som deltok i de olympiske leker 1948 i London.
Skabo vant en olympisk bronsemedalje i padling under Sommer-OL 1948 i London. Han kom på tredjeplass i K1 10 000 meter bak svenske Gert Fredriksson og Kurt Wires fra Finland.
Han vant kongepokalen i 1946, 1947, 1948 og 1949.


== OL-medaljer ==
1948  London -  Bronse i padling, K1 10 000 meter


== Referanser ==


== Eksterne lenker ==
(en) Eivind Skabo – Olympedia 
(en) Eivind Skabo – Sports-Reference (OL-resultater – arkivert)
Arthur Ney

Arthur Ney (født 28. november 1887 i Potsdam, død 13. desember 1963 i Villars-sur-Ollon, Sveits) var en tysk-sveitsisk komponist og dirigent.
Sin musikalske utdannelse fikk han i Potsdam. I 1920 ble han sveitsisk statsborger. Han dirigerte blåseorkesterne  (Musikkselskapene) i Interlaken, Spiez, Lyss, Schwyz, Sursee, Beckenried og Luzern. Ved siden av tallrike høyt verdsatte og svært mye spilte marsjer også mange ouverturer som også er populære og mye spilt.


== Verker ==
MarsjerConcordia
Die Urschweiz grüsst
Fürs Vaterland
Heldensöhne
Marschbereit opus 110
St. Triphon, opus 114
Trompeterruf opus 107
Vivat Lucerna (Bravourmarsch)Andre verker1933 Zur Jubelfeier Ouverture, opus 95
Excelsior Ouverture
Im Röseligarte Potpourri over sveitsiske sanger
Klänge aus dem Bernerland Potpourri
Souvenir de Pleyel Ouverture
Morten Berglia

Morten Berglia (født 3. august 1958) er en norsk karttegner, løypelegger og tidligere orienteringsløper fra Hokksund.
Han har en individuell gullmedalje i (1983) og en bronsemedalje i (1981) fra VM i orientering. Han har også tre gullmedaljer i stafett (1983, 1985 og 1987), hvor han løp sammen med blant andre Øyvin Thon, Tore Sagvolden, Harald Thon, Atle Hansen og Håvard Tveite. Tre nordiske stafettmesterskap. Fem individuelle NM i perioden 1981–89, derav to på klassisk distanse (1981 og 1983, kongepokaler). Klubb: Eiker O-lag.
Han var sønn av Knut Berglia og er gift med Anne Line Nydal.


== Referanser ==
Lloyd La Beach

Lloyd Barrington La Beach (født 28. juni 1924 i Panama by, død 17. februar 1999 i New York) var en panamansk friidrettsutøver som deltok under Sommer-OL 1948 i London.
La Beach vant to olympiske bronsemedaljer under OL 1948 i London. Han kom på tredjeplass på både 100- og 200 meter. Han ble dermed Panamas første medaljevinnere under et OL. På 100-meterfinalen fikk han tiden 10,4. Han ble slått av amerikanerne Harrison Dillard, som vant med tiden 10,3 som var ny olympisk rekord, og Barney Ewell. La Beach deltok også i lengdehopp.


== Referanser ==


== Eksterne lenker ==
(en) Lloyd La Beach – Olympics.com 
(en) Lloyd La Beach – Olympic.org 
(en) Lloyd La Beach – Olympedia 
(en) Lloyd La Beach – Sports-Reference (OL-resultater – arkivert) 
(en) Lloyd La Beach – databaseOlympics.com (arkivert) 
(en) Lloyd La Beach – Track and Field Statistics